- Hindi News
- National
- 1 डिग्री पर आया पारा, पांच हजार हेक्टेयर में सब्जियों को 10 से 20 प्रतिशत तक नुकसान
1 डिग्री पर आया पारा, पांच हजार हेक्टेयर में सब्जियों को 10 से 20 प्रतिशत तक नुकसान
13दिसंबर से जिले का न्यूनतम तापमान सामान्य से 3 से 5 डिग्री कम बना हुआ है। शुक्रवार को यह अब तक के सबसे कम 1 डिग्री पर गया। 13 दिन से पड़ रही ठंड ने सब्जी की अगेती फसल तो तबाह कर ही दी नई रोपी गई पौध को भी 10 से 20 प्रतिशत तक नुकसान हो चुका है। इससे भी चिंता की बात यह है कि अगर मौसम का मिजाज ऐसा ही बना रहा तो 14 जनवरी तक का समय और भी नुकसानदायक हो सकता है।
12 दिसंबर को न्यूनतम तापमान 8.8 डिग्री था। उसके बाद से यह 1 से 4 डिग्री के बीच ही घट बढ़ रहा है। जिसके चलते ठंड के तेवर कड़े बने हुए हैं। हालांकि दिन में धूप खिलने के कारण ठंड का अहसास कम हो रहा है, लेकिन इसके अंदरूनी असर ने खेती खासकर सब्जी उत्पादकों बागवानों की कम तोड़ दी है। अगेती सब्जियां जो फ्रेटिंग यानि फली हुई थी वह तो करीब-करीब नष्ट ही हो गई हैं। इसमें बैंगन, शकरकंदी, टमाटर, मटर तथा जो आलू अभी तक खुद नहीं पाया है उसको ज्यादा नुकसान हुआ है।
जिला बागवानी अधिकारी मनदीप सिंह का कहना है कि ऐसी सब्जियों का रकबे का हालांकि बागवानी विभाग की ओर से सर्वे तो नहीं कराया गया है, लेकिन अनुमान लगाया जा रहा है यह करीब 500 हेक्टेयर के आस पास हो सकती है। अगेती सब्जियों के साथ साथ जो नई पौध लगाई गई हैं। उनमें भी 10 से 20 प्रतिशत नुकसान है। सर्दी के चलते उनकी ग्रोथ नहीं हो पा रही है तथा कुछ पौधे सर्दी की वजह से नष्ट भी हो गई है। फिलहाल टमाटर, मिर्च, प्याज आदि की पौध लगाई जा रही हैं। इनका रकबा 200 से 500-500 हेक्टेयर तक होने का अनुमान है। जिले में सब्जियों का रकबा साढ़े चार हजार से 5 हजार हेक्टेयर के आस पास होता है। इस बार भी रकबा करीब करीब इतना ही रहने का अनुमान है।
मकर संक्रांति से बढ़ेगा पारा
जिलाबागवानी अधिकारी मनदीप सिंह का कहना है कि मौसम के लिहाज से 25 दिसंबर से 14 जनवरी तक का समय सर्दी का चरम समय होता है। 14 जनवरी यानि मकर संक्रांति के बाद सर्दी कम होना शुरू हो जाती है। अगर बाद में पाला गिरे तो नुकसान नहीं होता। उसी समय फसल फल देने लगती है। अगर पाला गिर जाता है तो फिर उन दिनों में नुकसान भी अधिक होता है। इसलिए बेहतर यही रहेगा कि किसान जनवरी के दूसरे सप्ताह में ही नई पौध की रोपाई करें।
बैंगन की बर्बाद फसल, गोशाला में बन रही गायों का ग्रास
मोहल्लासलामपुरा निवासी हरिराम सैनी ने बताया कि उसने शहर के नए बाईपास के समीप कोरियावास रोड पर सवा एकड़ में बैंगन की सब्जी उगाई हुई थी। बैंगन लगे हुए थे। सर्दी के कारण फसल इस कदर बर्बाद हो गई कि बाजार में ले जाने लायक भी नहीं बची है। खराब हुई फसल को वह गोशाला में गायों के लिए डाल रहा है। हालांकि उसने फसल को बचाने के लिए पॉलीथीन आदि डालकर भरसक प्रयास भी किया, लेकिन सफलता नहीं मिली। मौसम की मार के चलते उसको हजारों रुपए का नुकसान हो गया है। यह दास्तां अकेले हरिराम की नहीं है, बल्कि उन सभी सब्जी उत्पादकों की है जिन्होंने अगेती सब्जी लेने का सपना देखा था। सदी के चलते मटर गोभी की फसल भी खराब हो गई है।
पिछले 15 दिन
दिनतापमान
11दिसंबर 11.3
12 दिसंबर 8.8
13 दिसंबर 2.5
14 दिसंबर 2.0
15 दिसंबर 4.0
16 दिसंबर 1.8
17 दिसंबर 2.5
18 दिसंबर 3.0
19 दिसंबर 1.9
20 दिसंबर 2.0
21 दिसंबर 1.2
22 दिसंबर 2.0
23 दिसंबर 2.0
24 दिसंबर 4.0
25 दिसंबर 1.0
बागवान ऐसे कर सकते हैं पौधे की सुरक्षा
जिलाबागवानी अधिकारी का कहना है कि जिन किसानों ने किन्नू, अमरूद, अनार, आंवला आदि की पौधे लगा रखीं हैं वे पौध पर पराल या सरकंडे की सहायता से पूल बांध दें तथा सिंचाई के लिए नालियां बनाकर नियमित रूप से हलकी सिंचाई करते रहें। जिले में इस समय 25 हेक्टेयर में किन्नू के नए बाग, 4 एकड़ में अमरूद तथा 2 एकड़ में अनार का बाग लगाया गया है।
ऐसे करें बचाव
जिलाबागवानी अधिकारी मनदीप सिंह का कहना है कि सर्दी से बचाव के लिए किसान सब्जियों की नियमित सिंचाई करते रहें। जिस दिन लगे कि पाला पड़ने वाला है उस दिन खेत के चारों कोनों पर इस ढंग से घासफूस या अन्य इंधन जलाकर धुआं करें कि खेत पर धुआं की परत बन जाए। इसके अलावा सब्जियों की पौध को पॉलीथीन की लोटनल बनाकर शाम को ढक दें तथा सुबह तेज धूप निकलने पर उसको हटा दें। इससे रात को सर्दी से बचाव हो जाएगा तथा दिन में धूप मिलने से पौधे भोजन बना सकेंगे।
फिलहाल नहीं हैं बारिश के आसार
^मौसमविभाग का कहना है कि फिलहाल बारिश के असार नहीं है। चौधरी चरण सिंह हरियाणा कृषि विश्वविद्यालय हिसार के कृषि मौसम सेवा प्रभारी डॉ. एमएल खीचड़ का कहना है कि अगले तीन चार दिन मौसम का मिजाज ऐसा ही बना रहेगा। न्यूनतम तापमान में इसी स्तर पर घट बढ़त होती रहेगी। दिन में धूप खिलेगी।
नारनौल. सर्दीसे बैंगन की फसल को बचाने के लिए प्लास्टिक पन्नी का प्रयोग करता किसान।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva